L 12/20
EL
Επίσημη Εφημερίδα της Ευρωπαϊκής Ένωσης
13.1.2023
(41)
Δεδομένου ότι ορισμένοι από αυτούς τους παράγοντες που είχαν θετική εξέλιξη το 2017 αντιστράφηκαν το 2018 (βλ. κατωτέρω τις τελευταίες εξελίξεις και τις αναμενόμενες επιδόσεις για τις τιμές του χάλυβα και των πρώτων υλών, καθώς και τις αναμενόμενες τάσεις στην κατανάλωση) σε μια κατάσταση όπου η πίεση στον τομέα των εισαγωγών αναμενόταν να αυξηθεί από άποψη όγκου και τιμών, ο αντίκτυπος στην οικονομική κατάσταση του ενωσιακού κλάδου παραγωγής θα ήταν αρνητικός.
(42)
Με άλλα λόγια, ενώ ο ενωσιακός κλάδος παραγωγής μπόρεσε να ανακάμψει εν μέρει λόγω των σωρευμένων θετικών εξελίξεων μιας σειράς βασικών παραγόντων στην αγορά και της βραδύτερης αύξησης των εισαγωγών το 2017 σε σύγκριση με τα προηγούμενα έτη (51), η αρνητική τάση που έδειχναν οι περισσότεροι από τους παράγοντες αυτούς στο τέλος του 2018 θα οδηγούσε αναγκαστικά σε επιδείνωση της κατάστασης του ενωσιακού κλάδου παραγωγής έναντι της συνεχιζόμενης περαιτέρω αύξησης της πίεσης στον τομέα των εισαγωγών, την οποία, αυτήν τη φορά, λόγω του μεγέθους της και της αναμενόμενης επικρατούσας κατάστασης της αγοράς, ο ενωσιακός κλάδος παραγωγής δεν θα μπορούσε να αντέξει.
Ως εκ τούτου, ο ενωσιακός κλάδος παραγωγής στο τέλος της περιόδου της έρευνας ήταν ευάλωτος σε περαιτέρω ραγδαία αύξηση των εισαγωγών.
1.2.2.
Ο ρόλος των μέτρων εμπορικής άμυνας της Ένωσης στην κατάσταση του ενωσιακού κλάδου παραγωγής το 2017
(43)
Στο παρόν τμήμα, η Επιτροπή παρέχει τις αναγκαίες πρόσθετες διευκρινίσεις και συμπληρωματικά στοιχεία σχετικά με τον ρόλο που διαδραμάτισαν τα μέτρα εμπορικής άμυνας στη μερική ανάκαμψη του ενωσιακού κλάδου παραγωγής το 2017.
(44)
Πρώτον, για να υλοποιήσει το εν λόγω εγχείρημα, η Επιτροπή επέλεξε τα μέτρα που επιβλήθηκαν κατά τα έτη 2015 και 2016, διότι έκρινε ότι αυτά θα ήταν τα μέτρα στις επιπτώσεις των οποίων θα μπορούσαν να αποδοθούν εν μέρει οι επιδόσεις του ενωσιακού κλάδου παραγωγής το 2017 (52).
Ως εκ τούτου, βάσει αυτών των παραμέτρων, πριν από το 2017 η Επιτροπή είχε επιβάλει έξι μέτρα εμπορικής άμυνας στις εισαγωγές από κατηγορίες προϊόντων στις οποίες ακολούθως επιβλήθηκαν μέτρα διασφάλισης (53).
(45)
Πρόκειται για τα εξής μέτρα (54): Εκτελεστικός κανονισμός (ΕΕ) 2015/501 της Επιτροπής (55), εκτελεστικός κανονισμός (ΕΕ) 2016/181 της Επιτροπής (56), εκτελεστικός κανονισμός (ΕΕ) 2016/1778 της Επιτροπής (57), εκτελεστικός κανονισμός (ΕΕ) 2016/113 της Επιτροπής (58), εκτελεστικός κανονισμός (ΕΕ) 2016/1777 της Επιτροπής (59) και εκτελεστικός κανονισμός (ΕΕ) 2017/969 της Επιτροπής (60).
(51) Οι συνολικές εισαγωγές αυξήθηκαν κατά περίπου 1 εκατ.
τόνους και το μερίδιο αγοράς τους αυξήθηκε από 17,9 σε 18,1 % από το 2016 έως το 2017, ποσοστό μικρότερο σε σύγκριση με το προηγούμενο έτος, τόσο σε απόλυτες όσο και σε σχετικές τιμές.
(52) Στο πλαίσιο αυτό, η Επιτροπή έκρινε ότι, για παράδειγμα, ένα μέτρο εμπορικής άμυνας που επιβλήθηκε το 2013 χρονικά θα απείχε υπερβολικά πολύ για να συνδεθεί με τις βελτιωμένες επιδόσεις της Ένωσης το 2017 άρα, ως εκ τούτου, τα επιλεγμένα μέτρα προσφέρουν μια πιο ακριβή και κατάλληλη βάση για την ανάλυση.
(53) Σε ορισμένες περιπτώσεις, το πεδίο εφαρμογής ενός μέτρου εμπορικής άμυνας για ένα συγκεκριμένο προϊόν, από την άποψη των κωδικών ΣΟ που καλύπτονται, ενδέχεται να μην αντιστοιχεί πλήρως στον ορισμό του προϊόντος της αντίστοιχης κατηγορίας προϊόντων στο πλαίσιο του μέτρου διασφάλισης και, ως εκ τούτου, η αξιολόγηση αυτή διεξάγεται κατά προσέγγιση.
(54) Οι συγκεκριμένες παραπομπές στους εν λόγω κανονισμούς αφορούν τους κανονισμούς για την επιβολή προσωρινών μέτρων, διότι, για πρακτικούς λόγους, όσο ίσχυε ο δασμός (προσωρινός ή οριστικός), θεωρήθηκε ότι είχε παρόμοιο αντίκτυπο στον όγκο των συναλλαγών.
Σε όλες αυτές τις περιπτώσεις, η έρευνα κατέληξε στην επιβολή οριστικών μέτρων.
(55) Εκτελεστικός κανονισμός (ΕΕ) 2015/501 της Επιτροπής, της 24ης Μαρτίου 2015, για την επιβολή προσωρινού δασμού αντιντάμπινγκ στις εισαγωγές πλατέων προϊόντων ψυχρής έλασης από ανοξείδωτο χάλυβα καταγωγής Λαϊκής Δημοκρατίας της Κίνας και Ταϊβάν (ΕΕ L 79 της 25.3.2015, σ. 23).
(56) Εκτελεστικός κανονισμός (ΕΕ) 2016/181 της Επιτροπής, της 10ης Φεβρουαρίου 2016, για την επιβολή προσωρινού δασμού αντιντάμπινγκ στις εισαγωγές ορισμένων πλατέων προϊόντων ψυχρής έλασης από χάλυβα καταγωγής Λαϊκής Δημοκρατίας της Κίνας και Ρωσικής Ομοσπονδίας (ΕΕ L 37 της 12.2.2016, σ. 1).
(57) Εκτελεστικός κανονισμός (ΕΕ) 2016/1778 της Επιτροπής, της 6ης Οκτωβρίου 2016, για την επιβολή προσωρινού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 272 της 7.10.2016, σ. 33).
(58) Εκτελεστικός κανονισμός (ΕΕ) 2016/113 της Επιτροπής, της 28ης Ιανουαρίου 2016, για την επιβολή προσωρινού δασμού αντιντάμπινγκ στις εισαγωγές ράβδων οπλισμού σκυροδέματος από χάλυβα υψηλών επιδόσεων σε κόπωση, καταγωγής Λαϊκής Δημοκρατίας της Κίνας (ΕΕ L 23 της 29.1.2016, σ. 16).
(59) Εκτελεστικός κανονισμός (ΕΕ) 2016/1777 της Επιτροπής, της 6ης Οκτωβρίου 2016, για την επιβολή προσωρινού δασμού αντιντάμπινγκ στις εισαγωγές ορισμένων χοντρών φύλλων από μη κραματοποιημένο ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 272 της 7.10.2016, σ. 5).
(60) Εκτελεστικός κανονισμός (ΕΕ) 2017/969 της Επιτροπής, της 8ης Ιουνίου 2017, για την επιβολή οριστικών αντισταθμιστικών δασμών στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας και για την τροποποίηση του εκτελεστικού κανονισμού (ΕΕ) 2017/649 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 146 της 9.6.2017, σ.
17).